REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj: 06-2/291-12

27. novembar 2012. godine

B e o g r a d

Z A P I S N I K

23. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 20. NOVEMBRA 2012. GODINE

 Sednica Odbora je počela u 10,35 časova.

 Sednicom je predsedavala Vesna Kovač, predsednik Odbora.

 Sednici su prisustvovali članovi : Antić Zoran, Vojislav Vujić, Zoran Kasalović, Zoltan Pek, Radmilo Kostić, Dragan Tomić, dr Mirko Cvetković i Momo Čolaković i zamenici članova Odbora: Mićo Rogović i dr Vladimir Marinković,

 Sednici nisu prisustvovali Radojko Obradović, zamenik predsednika Odbora i članovi Odbora: Žika Gojković, mr Božidar Đelić, Bojan Đurić, Dragan Tomić i Đorđe Stojšić.

 Sednici Odbora je prisustvovao Predrag Aleksić iz Ministarstva finansija i privrede.

 Na predlog predsednika, Odbor je većinom glasova (10 za) utvrdio sledeći

D n e v n i r e d

* Usvajanje zapisnika 16, 17, 18, 19. i 20. sednice Odbora za finansije,

republički budžet i kontrolu trošenja javnih sredstava;

 1. Razmatranje Predloga zakona o izmenama i dopunama Carinskog zakona (broj 483-3407/12 od 25. oktobra 2012. godine), u pojedinostima.

**Prva tačka dnevnog reda:** Razmatranje Predloga zakona o izmenama i dopunama Carinskog zakona, u pojedinostima.

I

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Carinskog zakona i odlučio da predloži Narodnoj skupštini **da prihvati** amandman na član 1. sa

ispravkom od 15. novembra, koji je podnela narodni poslanik Olgica Batić.

II

 Odbor je odlučio da predloži Narodnoj skupštini **da odbije** amandmana:

 - na član 1. koji je podneo narodni poslanik Miodrag Đidić;

 - na član 3. koji je podneo narodni posalnik Miodrag Đidić;

 - amandman kojim se iza člana 4. dodaju novi članovi 4a i 4b, koji je sa

ispravkama podnela narodni poslanik Olgica Batić;

 - amandman kojim se iza člana 4. dodaje novi član 4a koji je podneo

narodni poslanik Enis Imamović;

* na član 7. koji je podneo narodni poslanik Miodrag Đidić;
* na član 14. koji su zajedno podneli narodni poslanici Milan Lapčević,

Miroslav Petković i Dejan Mihajlov.

 Za izvestioca Odbora na sednici Narodne skupštine određena je Vesna Kovač, predsednik Odbora.

 Sednica Odbora je završena u 10,40 časova.

Tonski snimak 23. sednice Odbora za finansije, republički budžet i kontrolu trošenja javnih sredstava je sastavni deo ovog zapisnika.

 za SEKRETAR ODBORA PREDSEDNIK ODBORA

Dragica Krstić-Purešević Vesna Kovač